Kvalitetsstandarder for bostøtte og botilbud, handicap og psykiatri 
Sagsfremstilling 
7.                   Kvalitetsstandarder for bostøtte og botilbud, handicap og psykiatri - Åbent 
  
  
SAGENS INDHOLD 
Byrådet skal i denne sag tage stilling til reviderede kvalitetsstandarder for botilbud og bostøtte. Revisionen er blandt 
andet aktualiseret af et budgetpres på handicap- og psykiatriområdet.  
  
Servicedeklarationerne ændrer samtidig ”navn” til kvalitetsstandarder, da det kun er Handicap og Psykiatri, som 
bruger benævnelsen servicedeklaration, når serviceniveauet beskrives på [adresse] og Sundhedsudvalgets områder. 
  
Social- og Sundhedsudvalget besluttede på møde 2. december 2014 at sende de nye kvalitetsstandarder i høring i 
Handicaprådet og SMU på det specialiserede socialområde.  
  
Kvalitetsstandarden for bostøtte dækker visitation til servicelovens § 85 (hjælp, omsorg og støtte). 
Kvalitetsstandarden for botilbud dækker visitation til botilbud efter servicelovens §§ 107 (midlertidig ophold) og 108 
(længerevarende ophold) samt almene boliger med den nødvendige pædagogiske støtte. 
  
Kvalitetsstandarderne omfatter de gældende regler på området og en beskrivelse af, hvordan reglerne omsættes i 
praksis på bostøtte- og botilbudsområdet. Standarderne vedrører Favrskov Kommunes egne tilbud og ikke køb af 
pladser i andre kommuner eller regioner. 
  
Standarderne anvendes til at understøtte ensartethed og kvalitativ sagsbehandling. De er derfor på én gang udtryk 
for, hvad borgerne kan forvente af service, og samtidig et ledelsesværktøj i [adresse], der kan bidrage til 
den økonomiske styring af områderne. 
  
I kvalitetsstandarden for bostøtte visiteres borgerne til hjælp efter, om deres funktionsniveau henhører i kategorierne 
1-6. Kvalitetsstandarden for botilbud dækker borgere, hvis funktionsniveau hører under kategorierne 7-11. Der er 
dermed sammenhæng i visitationerne til bostøtte og botilbud ud fra borgerens faktiske funktionsniveau.   
  
VURDERING 
I forhold til de nuværende servicedeklarationer er der sket en del ændringer. 
  
 
Byråd 
27. januar 2015 
Sagsnr. 710-2010-
18907 
Dok.nr. 710-2015-
16916 
Sagsbehandler 
DPGILA 
  
Tidl. politisk behandling 
SS-U, 02.12.14, pkt. 60 
Forventet sagsgang 
SS-U, ØK, BY 
Lovgrundlag 
Serviceloven 
Ændringer, der er fælles for kvalitetsstandarden for bostøtte og botilbud: 
· Beskrivelsen af målsætningen om, at borgeren er mest muligt i eget liv er tydeliggjort, herunder at den mindst 
indgribende indsats tilbydes først.  
· Ordet behandling udgår, da Handicap og Psykiatri ikke udfører behandling af borgerne. 
· Der foretages funktionsudredninger af alle borgere. Ydelsen tildeles på baggrund af funktionsudredningen. 
Borgeren medvirker i sagsbehandlingen ud fra ønsket om, at borgeren er mest muligt i eget liv. 
· Konsekvensrettelser som følge af tilsynsreformen, der trådte i kraft 1. januar 2014, og som blandt andet medfører, 
at tilsynet med botilbuddene er overgået fra [adresse] til Socialtilsyn Midt i Silkeborg Kommune. 
· Konsekvensrettelser som følge af ændring i klagestrukturen på det sociale område, hvorefter klagesager fra 1. juli 
2013 behandles i Ankestyrelsen fremfor i de sociale nævn, som er nedlagt. 
  
Ændringer, der kun vedrører kvalitetsstandarden botilbud: 
· Der er mulighed for deltagelse i fritids- og kulturaktiviteter samt planlægning og organisering af ferieture. Det 
præciseres, at pædagogisk bistand under ferie ikke er en del af botilbuddet. 
  
Ændringer, der kun vedrører kvalitetsstandarden bostøtte: 
· Bostøtteforløbene er tidsbegrænsede og vurderes herefter med henblik på det videre forløb. 
· Gruppebostøtte er en ny ydelseskategori. 
· Ved funktionskategori 3, 4 og 5 er den direkte brugerrettede tid og øvrig tid nedsat med hver en halv time i hver 
kategori pr. uge. 
· Der er beskrevet en afgrænsning af bostøtteopgaven i forhold til arbejdsmarkedsområdet, som har mulighed for at 
bevilge mentor i visse situationer. 
  
Social og Sundhed vurderer, at ovennævnte tiltag i kvalitetsstandarderne kan medvirke til at nedbringe merforbruget 
på den afsatte økonomiske ramme til bostøtte. Nedsættelse af den brugerrettede tid kan dog give udfordringer i 
bestræbelserne for at nå målene for den enkelte borger. Det kan betyde, at tidshorisonten i bostøtteforløbene 
forlænges. 
  
Samtidig kan en reduktion af serviceniveauet på bostøtteområdet medføre, at udfordringerne med at få borgerne 
knyttet helt eller delvis til arbejdsmarkedet øges. Det kan give merudgifter på arbejdsmarkedsområdet til indsatser 
og ydelser. 
  
Social og Sundhed vurderer, at der fortsat vil være pres på bostøtten. Der er således pr. 1. september 2014 i alt 279 
borgere i bostøttetilbud. Det er en stigning fra 251 borgere i september 2013 og 196 borgere i september 2012.  
  
Der er flere årsager til bostøtteområdets nettotilgang: 
· Det faglige grundlag, som udspringer af princippet ”mest muligt i eget liv”, hvor mindst indgribende tilbud vælges 
først. Det vil sige, at bostøtte vælges fremfor botilbud. 
· Fokus på udflytning fra botilbud til bostøttetilbud. 
· Reformer på arbejdsmarkedsområdet, som betyder at færre borgere er på passiv forsørgelse og i stedet skal have 
en indsats, der bringer dem tættere på arbejdsmarkedet. 
· Bostøtte til flygtninge. 
  
Handicaprådet udtrykker i deres høringssvar bekymring for, om [adresse] følger gældende lovgivning. 
Social og Sundhed har vurderet Handicaprådets bemærkninger, og kan hertil oplyse, at lovgivningen overholdes. 
Det beror blandt andet på, at alle sager vurderes ud fra borgerens individuelle behov.  
  
SMU på det specialiserede socialområde peger i høringssvaret primært på faktorer, som kan have betydning for 
arbejdsmiljøet jfr. bilag 3 og 4. Social og Sundhed vil være særligt opmærksomme på de forhold, som anføres samt 
sammenhængen til arbejdsmiljøet.  
  
Social og Sundhed vurderer, at de to høringssvar ikke giver anledning til ændringer. 
  
ØKONOMI 
Den foreslåede justering af serviceniveauet i kvalitetsstandarderne er et af indsatsområderne for at imødegå det 
konstaterede budgetpres på handicap- og psykiatriområdet. 3. budgetopfølgning 2014 viste et budgetpres på det 
samlede handicap- og psykiatriområde på 7,8 mio. kr. i forhold til det oprindelige budget. Der blev givet 
tillægsbevillinger i 2014 på i alt 7 mio. kr.  
  
Det forventes, at der også i 2015 vil være et generelt budgetpres på området, selvom der er tilført området 
yderligere midler i form af udvidelsesblok U-412. Der kan således forventes et fortsat pres på den økonomiske 
ramme for bostøtte i 2015.  
  
Forslaget til revideret kvalitetsstandard for bostøtte indeholder en nedsættelse af den direkte brugerrettede tid og 
øvrig tid i bostøttekategorierne 3, 4 og 5 med hver en halv time pr. uge. Isoleret set medfører dette en reduktion af 
udgifterne til bostøtte på ca. 1 mio. kr. pr. år. Indførelsen af gruppebostøtte forventes ligeledes at medføre en 
besparelse. Den økonomiske effekt er endnu ukendt, da det afhænger af, hvilke borgere der kan anvende dette 
tilbud. 
  
I kvalitetsstandarderne foretages en mere præcis afgrænsning af den arbejdsmarkedsrettede indsats end tidligere. 
Det forventes ligeledes at medføre besparelser på handicap- og psykiatriområdet. Modsat kan det medføre 
merudgifter til ydelser på arbejdsmarkedsområdet. 
  
Som tidligere nævnt forventes der fortsat en vækst i antallet af borgere med behov for bostøtte. Dette vil forøge 
udgifterne til bostøtte og dermed reducere effekten af ovennævnte tiltag. 
  
INDDRAGELSE 
Kvalitetsstandarderne har været i høring i Handicaprådet og SMU på det specialiserede socialområde.  
  
INDSTILLING 
Social- og sundhedsdirektøren indstiller til Byrådet: 
  
1.    At kvalitetsstandarderne for bostøtte og botilbud handicap og psykiatri god- 
 
       kendes. 
  
BESLUTNING 
  
Social- og Sundhedsudvalget, 13. januar 2015: 
Fraværende: Ingen 
  
Indstilles godkendt med den rettelse, at formuleringen "Støtten fra eget netværk eller frivillige foreninger skal altid gå 
forud for bostøtte" i sidste afsnit af forordet til kvalitetsstandarden for bostøtte erstattes af "Støtten fra eget netværk 
bør altid gå forud for bostøtte". 
  
Økonomiudvalget, 20. januar 2015: 
Fraværende: Casper Iversen, Tommy Thorsen 
  
Indstillingen fra [adresse] og Sundhedsudvalget indstilles godkendt. 
  
Daniel Ravn kan ikke tiltræde indstillingen. 
  
  
Bilag 
Kvalitetsstandard botilbud Handicap og Psykiatri 
710-2015-3565 
Kvalitetsstandard bostøtte Handicap og Psykiatri 
710-2015-3570 
  
  
  
  
Byråd, 27. januar 2015: 
Fraværende: Simon Clausen, Tommy Thorsen 
  
Godkendt med 20 stemmer for og 3 stemmer imod. Ingen undlod at stemme. 
  
For stemte André Schmidt, Kim Christoffersen, Naja Nissen, Ib Clausen, Solvej Nilsson, Janni Overgaard 
Erik Thomsen, Gunnar Skov, Tilde Brandt, Jacob Krogh, Ulf Jensen, Asta Christiansen, 
Ulrik Møller, Brian Gregersen, Caroline Schmidt, Casper Iversen, Sonja Christensen, Paw Jepsen 
Esmarelda Sørensen, Gustav Dahl, Dorte Kristensen og Øivind Eriksen. 
  
Imod stemte Daniel Ravn, Kenn Thomsen og Noah Berg. 
Bilag 1 Antal personer og timeforbrug bostøtten 
2012-14 
710-2014-238133 
Bilag 2 Høringssvar fra Handicaprådet 
710-2014-289341 
Bilag 3 Høringssvar SMU det specialiserede 
socialområde 
710-2014-287389 
Bilag 4 Eksempler fra Bostøtten 
710-2014-289444 
